Euroopa Regioonide Komitee arvamus teemal „Õigused ja väärtused“

(2018/C 461/16)

Pearaportöör: François DECOSTER (FR/ALDE), Hauts-de-France’i piirkonna volikogu aseesimees Viitedokument: COM(2018) 383 final

I. MUUDATUSETTEPANEKUD

Muudatusettepanek 1

Pealkiri

Komisjoni ettepaneku tekst Komitee muudatusettepanek Komitee muudatusettepanek Ettepanek: Euroopa Parlamendi ja nõukogu määrus, millega kehtestatakse õiguste ja väärtuste programm Ettepanek: Euroopa Parlamendi ja nõukogu määrus, millega kehtestatakse õiguste, väärtuste ja kodakondsuse programm

Motivatsioon

Programmi nimi peab olema kooskõlas selle eesmärkide ja meetmetega. Kodakondsuse tegevussuund on kõnealuses programmis väga oluline ja seepärast peab see kajastuma ka programmi nimes.

Muudatusettepanek 2

Põhjendus 4

Komisjoni ettepaneku tekst Komitee muudatusettepanek Õiguste ja väärtuste programm (edaspidi „programm“) peaks aitama luua sünergiat, et tegeleda probleemidega, mis on väärtuste edendamisele ja kaitsmisele ühised, ja saavutada kriitiline mass, et saavutada selles valdkonnas konkreetseid tulemusi. See tuleks saavutada eelkäija programmide positiivsele kogemusele tuginedes. Nii on võimalik ära kasutada kõik sünergiast tulenevad võimalused, et tõhusamalt toetada hõlmatud poliitikavaldkondi ja suurendada nende väljavaateid jõuda inimesteni. Et programm oleks tulemuslik, tuleks selles arvestada eri valdkonna poliitika eripärasid, nende erinevaid sihtrühmi ja konkreetseid vajadusi, kasutades selleks spetsiaalselt kohandatud lähenemisviise. Õiguste, väärtuste ja kodakondsuse programm (edaspidi „programm“) peaks aitama luua sünergiat, et tegeleda probleemidega, mis on väärtuste edendamisele ja kaitsmisele ühised, ja saavutada kriitiline mass, et saavutada selles valdkonnas konkreetseid tulemusi. See tuleks saavutada eelkäija programmide positiivsele kogemusele tuginedes ning samuti uusi innovaatilisi meetmeid välja töötades . Nii on võimalik ära kasutada kõik sünergiast tulenevad võimalused, et tõhusamalt toetada hõlmatud poliitikavaldkondi ja suurendada nende väljavaateid jõuda inimesteni. Et programm oleks tulemuslik, tuleks selles arvestada eri valdkonna poliitika eripärasid, nende erinevaid sihtrühmi ja konkreetseid vajadusi, kasutades selleks spetsiaalselt kohandatud lähenemisviise.

Motivatsioon

Ei tuleks tugineda ainuüksi olemasolevatele meetmetele, vaid töötada välja ka uusi, soodustades heade tavade vastastikust tutvustamist, teabevahetust ja võimalikku koostoimet. Sellised uued meetmed võiksid olla näiteks kohaliku ja piirkondliku tasandi valitud esindajate vahetus- ja liikuvusprogramm või Euroopa korrespondendi ametikoha loomine kõigis kohalikes ja piirkondlikes omavalitsustes.

Muudatusettepanek 3

Põhjendus 5

Komisjoni ettepaneku tekst Komitee muudatusettepanek Selleks et tuua Euroopa Liit oma kodanikele lähemale, on vaja eri meetmeid ja koordineeritud tegevust. Tuues kodanikud kokku sõpruslinnade projektide või linnade võrgustike raames, toetame kodanikuühiskonna organisatsioone programmiga hõlmatud valdkondades, aitame suurendada kodanike kaasatust ühiskonnas ja seeläbi nende osalemist liidu demokraatlikus elus. Samal ajal soosib vastastikust mõistmist, mitmekesisust, dialoogi ja teiste vastu austust edendavate meetmete toetamine kuuluvustunde tekkimist ja Euroopa identiteeti, mis põhineb ühisel arusaamisel Euroopa väärtustest, kultuurist, ajaloost ja pärandist. Liitu kuulumise tunde ja liidu väärtuste edendamine on eriti oluline ELi äärepoolseimates piirkondade elanike jaoks, sest nad on Mandri-Euroopast eraldatud ja kaugel. Selleks et tuua Euroopa Liit oma kodanikele lähemale, on vaja eri meetmeid ja koordineeritud tegevust. Tuues kodanikud kokku sõpruslinnade projektide, linnade võrgustike või piiriülest koostööd hõlmavate projektide raames, toetame kodanikuühiskonna organisatsioone ning kohalikke ja piirkondlikke omavalitsusi programmiga hõlmatud valdkondades, samuti koolitades ja teavitades kohaliku ja piirkondliku tasandi valitud esindajaid, kes toimivad eeskujuna, aitame suurendada kodanike kaasatust ühiskonnas ja seeläbi nende osalemist liidu demokraatlikus elus. Samal ajal soosib vastastikust mõistmist, mitmekesisust, dialoogi ja teiste vastu austust edendavate meetmete toetamine kuuluvustunde tekkimist ja Euroopa identiteeti, mis põhineb ühisel arusaamisel Euroopa väärtustest, kultuurist, ajaloost ja pärandist. Liitu kuulumise tunde ja liidu väärtuste edendamine on eriti oluline ELi äärepoolseimates piirkondade elanike jaoks, sest nad on Mandri-Euroopast eraldatud ja kaugel.

Motivatsioon

Õiguste ja väärtuste programmis tuleb arvesse võtta ka piiriülese koostöö projekte, sest nad aitavad luua ühtekuuluvustunnet ja Euroopa identiteeti ning vähendada erinevusi riikide vahel. Kohalikel ja piirkondlikel omavalitsustel on samuti oluline roll kodanikuaktiivsuse suurendamisel ning nad peavad samuti saama rahalisi vahendeid, eeskätt kodanikuõiguste ja -osaluse valdkonnas. Kohaliku ja piirkondliku tasandi esindajate koolitus- ja teavitusprogramm oleks suurepärane vahend, mis aitab kohalikel ja piirkondlikel omavalitsustel selles valdkonnas kaasa aidata.

Muudatusettepanek 4

Põhjendus 6

Komisjoni ettepaneku tekst Komitee muudatusettepanek Ajaloolist mälu ja Euroopa ajaloolise mälu kriitilist analüüsi on vaja selleks, et kodanikud oleksid teadlikud ühisest ajaloost kui ühise tuleviku, moraalse suuna ja ühiste väärtuste alusest. Seetõttu tuleks arvestada ka ajalooliste, kultuuriliste ja kultuuridevaheliste aspektide asjakohasust, samuti olemasolevaid seoseid ajaloolise mälu ja Euroopa identiteedi loomise ja kokkukuulumistunde vahel. Ajaloolist mälu ning Euroopa ajaloolise mälu ja ühiste väärtuste kriitilist analüüsi ja pühitsemist on vaja selleks, et kodanikud oleksid teadlikud ühisest ajaloost ja väärtustest kui ühise tuleviku, vastastikuse usalduse, moraalse suuna ja ühiste väärtuste alusest. Seetõttu tuleks arvestada ka ajalooliste, kultuuriliste ja kultuuridevaheliste aspektide ning kohaliku ja riikliku tasandi ürituste asjakohasust, samuti olemasolevaid seoseid ajaloolise mälu ja Euroopa identiteedi loomise ja kokkukuulumistunde vahel.

Motivatsioon

Nagu ajalooline mälu, aitab ka ajaloo ja väärtuste pühitsemine panna aluse ühisele tulevikule ja Euroopa identiteedile, mis peab põhinema vastastikusel usaldusel. Näiteks võib tähistada rahvusvahelisi tähtpäevi, aga pidada ka kohalikke üritusi, mis suurendavad Euroopasse kuulumise tunnet.

Muudatusettepanek 5

Põhjendus 7

Komisjoni ettepaneku tekst Komitee muudatusettepanek Kodanikud peaksid ka olema teadlikumad oma õigustest, mis tulenevad liidu kodakondsusest, tundma end teises liikmesriigis elades, reisides, õppides, töötades või vabatahtlikuna tegutsedes vabalt ning neil peaks olema võimalus kasutada kõiki oma kodakondsusest tulenevaid õiguseid, nad peaksid olema kindlad võrdsetes võimalustes ning selles, et nende õigused on tagatud ja kaitstud ilma diskrimineerimiseta, kus nad ka liidus ei asuks. Kodanikuühiskonda tuleb toetada ELi lepingu artikli 2 kohaste ELi ühiste väärtuste edendamisel, kaitsmisel ja neist teadlikkuse suurendamisel ning liidu õigusest tulenevate õiguste kasutamisel. Kodanikud peaksid ka olema teadlikumad oma õigustest, mis tulenevad liidu kodakondsusest, tundma end teises liikmesriigis elades, reisides, õppides, töötades või vabatahtlikuna tegutsedes vabalt ning neil peaks olema võimalus kasutada kõiki oma kodakondsusest tulenevaid õiguseid, nad peaksid olema kindlad võrdsetes võimalustes ning selles, et nende õigused on tagatud ja kaitstud ilma diskrimineerimiseta, kus nad ka liidus ei asuks. Kodanikuühiskonda tuleb toetada ELi lepingu artikli 2 kohaste ELi ühiste väärtuste edendamisel, kaitsmisel ja neist teadlikkuse suurendamisel ning liidu õigusest tulenevate õiguste kasutamisel. Tuleb toetada õiguste ja väärtuste programmi meetmeid ellu viivaid kohalikke ja piirkondlikke omavalitsusi ja nende esindusühendusi, eeskätt kodanikuõiguste ja -osaluse edendamiseks.

Motivatsioon

Kohalikud ja piirkondlikud omavalitsused saavad kasutada kõnealuse programmi vahendeid ning neil on oluline roll eelkõige kodanikuosaluse edendamisel ja Euroopa kodanike õiguste kaitsmisel. Kohalike ja piirkondlike omavalitsuste ühendustel on olnud suur osa programmi tutvustamisel ja nad on jätkuvalt programmi osalised.

Muudatusettepanek 6

Põhjendus 15

Komisjoni ettepaneku tekst Komitee muudatusettepanek ELi toimimise lepingu artiklite 8 ja 10 järgi peaks programmi kõik meetmed toetama soolise aspekti arvestamist ning diskrimineerimisvastaseid eesmärke. ELi toimimise lepingu artiklite 8 ja 10 järgi peaks programmi kõik meetmed toetama soolise aspekti arvestamist ning diskrimineerimisvastaseid eesmärke. Programmis tuleb sätestada eritingimused ja -meetmed, millega tagada soolise võrdõiguslikkuse eeskirjade järgimine ja täitmine ning võidelda igasuguse diskrimineerimise vastu.

Motivatsioon

Programmis ja selle tegevuskavas tuleb kehtestada erisätted, et saavutada sooline võrdõiguslikkus ja võidelda diskrimineerimisega. Näiteks võib seda teha teadlikkuse suurendamise kampaaniate abil, tagades neis kampaaniates osalejate seas soolise tasakaalu ja samuti ohustatud vähemuste osalemise.

Muudatusettepanek 7

Põhjendus 18

Komisjoni ettepaneku tekst Komitee muudatusettepanek Sõltumatutel inimõiguste organisatsioonidel ja kodanikuühiskonna organisatsioonidel on ELi lepingu artikli 2 kohaste ELi ühiste väärtuste edendamisel, kaitsmisel ja neist teadlikkuse suurendamisel ning liidu õigusest, sealhulgas ELi põhiõiguste hartast tulenevate õiguste kasutamisele kaasaaitamisel keskne koht. Nagu väljendatud Euroopa Parlamendi 18. aprilli 2018. aasta resolutsioonis, on piisav rahaline toetus kodanikuühiskonna organisatsioonide jaoks soodsa ja jätkusuutlikku keskkonna kujundamiseks kesksel kohal, et tugevdada nende rolli ja võimaldada neil täita oma ülesandeid sõltumatult ja tulemuslikult. ELi rahastamine täiendab riigi tasandi rahastamist, et toetada ja suurendada selliste sõltumatute kodanikuühiskonna organisatsioonide mõjuvõimu ja nende suutlikkust, kes tegelevad inimõiguste edendamisega ja kelle tegevus aitab ELi õigusest ja ELi põhiõiguste hartast tulenevate õiguste strateegilist kohaldamist, sealhulgas õiguste kaitsmise ja muu järelevalvemeetmete kaudu, ning edendada ja kaitsta liidu ühiseid väärtuseid ja suurendada neist teadlikkust riiklikul tasandil. Sõltumatutel inimõiguste organisatsioonidel ja kodanikuühiskonna organisatsioonidel on ELi lepingu artikli 2 kohaste ELi ühiste väärtuste edendamisel, kaitsmisel ja neist teadlikkuse suurendamisel ning liidu õigusest, sealhulgas ELi põhiõiguste hartast tulenevate õiguste kasutamisele kaasaaitamisel keskne koht. Nagu väljendatud Euroopa Parlamendi 18. aprilli 2018. aasta resolutsioonis, on asjakohane ja piisav rahaline toetus kodanikuühiskonna organisatsioonide jaoks soodsa ja jätkusuutlikku keskkonna kujundamiseks kesksel kohal, et tugevdada nende rolli ja võimaldada neil täita oma ülesandeid sõltumatult ja tulemuslikult. ELi rahastamine täiendab riigi tasandi rahastamist, et toetada ja suurendada selliste sõltumatute kodanikuühiskonna organisatsioonide mõjuvõimu ja nende suutlikkust, kes tegelevad inimõiguste edendamisega ja kelle tegevus aitab ELi õigusest ja ELi põhiõiguste hartast tulenevate õiguste strateegilist kohaldamist, sealhulgas õiguste kaitsmise ja muu järelevalvemeetmete kaudu, ning edendada ja kaitsta liidu ühiseid väärtuseid ja suurendada neist teadlikkust riiklikul tasandil.

Motivatsioon

On oluline näha ette eelarvevahendid, mille abil saaks toetada võimalikult paljusid esitatud projekte, et vältida pettumust ja soodustada osalejate algatusi.

Muudatusettepanek 8

Põhjendus 21

Komisjoni ettepaneku tekst Komitee muudatusettepanek Selleks et tagada vahendite tõhus jaotus liidu üldeelarvest, on vaja tagada kõigi programmi raames ellu viidavate meetmete Euroopa lisaväärtus ning vastastikune täiendavus liikmesriikide meetmetega; samas tuleks taotleda kooskõla, täiendavust ja koostoimet selliste rahastamisprogrammidega, millega toetatakse omavahel, eriti õiguse, õiguste ja väärtuste fondi raames ja õigusprogrammiga ning programmiga „Loov Euroopa“ ja programmiga „Erasmus+“ tihedalt seotud poliitikavaldkondi, et kasutada ära kultuuri koostoimet kultuuri- meedia- kunsti-, haridus- ja loovuse valdkondadega. Koosmõju on vaja luua muude Euroopa rahastamisprogrammidega, eriti järgmistes valdkondades: tööhõive, siseturg, ettevõtlus, noorsugu, tervis, kodakondsus, õigus, ränne, julgeolek, teadustegevus, innovatsioon, tehnoloogia, tööstus, ühtekuuluvus, turism, välissuhted, kaubandus ja areng. Selleks et tagada vahendite tõhus jaotus liidu üldeelarvest, on vaja tagada kõigi programmi raames ellu viidavate meetmete Euroopa lisaväärtus ning vastastikune täiendavus liikmesriikide ning kohalike ja piirkondlike omavalitsuste meetmetega vastavalt nn aktiivse subsidiaarsuse põhimõttele ; samas tuleks taotleda kooskõla, täiendavust ja koostoimet selliste rahastamisprogrammidega, millega toetatakse omavahel, eriti õiguse, õiguste ja väärtuste fondi raames ja õigusprogrammiga ning programmiga „Loov Euroopa“ ja programmiga „Erasmus+“ tihedalt seotud poliitikavaldkondi, et kasutada ära kultuuri koostoimet kultuuri- meedia- kunsti-, haridus- ja loovuse valdkondadega. Koosmõju on vaja luua muude Euroopa rahastamisprogrammidega, eriti järgmistes valdkondades: tööhõive, siseturg, ettevõtlus, noorsugu, tervis, kodakondsus, õigus, ränne, julgeolek, teadustegevus, innovatsioon, tehnoloogia, tööstus, ühtekuuluvus, turism, välissuhted, kaubandus ja areng. Samuti tuleb soodustada uute koostoime vormide tekkimist tänu uuenduslike valdkonnaüleste meetmete elluviimisele.

Motivatsioon

Ka kohalikud ja piirkondlikud omavalitsused on aktiivsed osalejad ning EL ja liikmesriigid peavad nende meetmeid arvesse võtma, et tagada üldine sidusus, täiendavus ja koostoime.

Subsidiaarsuse, proportsionaalsuse ja „teeme vähem, aga paremini“ rakkerühm esitas 10. juulil oma järeldused, milles ta kutsub üles võtma kasutusele uue, nn aktiivse subsidiaarsuse põhimõtte, mis tagab kodanikele ELi õigusaktide lisaväärtuse ja aitab ELi otsuseid liikmesriikides paremini omaks võtta.

On oluline rõhutada selliste uute uuenduslike meetmete võtmist, mis soodustavad Euroopa identiteeditunnetust ja kodanikuosalust, näiteks valitud kohalikele ja piirkondlikele esindajatele mõeldud Erasmuse programm ning Austria eeskujule toetuv Euroopa korrespondentide võrgustik.

Muudatusettepanek 9

Põhjendus 24

Komisjoni ettepaneku tekst Komitee muudatusettepanek Käesoleva määrusega ette nähtud rahastamisliikide ja eelarve täitmise viiside valikul lähtutakse nende võimest saavutada meetmete erieesmärke ja tulemusi, võttes eelkõige arvesse kontrollidega seotud kulusid, halduskoormust ja eeldatavat nõuete täitmata jätmisega seotud riski. See peaks hõlmama kindlasummaliste maksete, kindlamääraliste maksete ja ühikuhindade kasutamise kaalumist ning ka sellist rahastamist, mis ei ole seotud finantsmääruse artikli 125 lõikes 1 osutatud kuludega. Käesoleva määrusega ette nähtud rahastamisliikide ja eelarve täitmise viiside valikul lähtutakse nende võimest saavutada meetmete erieesmärke ja tulemusi, võttes eelkõige arvesse kontrollidega seotud kulusid, halduskoormust ja eeldatavat nõuete täitmata jätmisega seotud riski. See peaks hõlmama kindlasummaliste maksete, kindlamääraliste maksete ja ühikuhindade kasutamise kaalumist ning ka sellist rahastamist, mis ei ole seotud finantsmääruse artikli 125 lõikes 1 osutatud kuludega. Meetmetega peab kandidaatide jaoks kaasnema võimalikult vähe halduskoormust ning tagada tuleb rahaliste vahendite kasutamise võimalus kõigile potentsiaalsetele kandidaatorganisatsioonidele. Tuleks kehtestada kaheetapiline kandideerimismenetlus, mis koosneb lühikesest projekti eelnõust abikõlblikkuse tuvastamiseks ja täielikust taotlusest juhul, kui tekib paljulubav rahastamisväljavaade. Võimaluse korral tuleb aktsepteerida elektroonilist kandidatuuri. Kandidaatidel peab olema võimalik pöörduda riikliku kontaktpunkti poole, kes pakub neile tuge, vastab nende kandideerimismenetlust puudutavatele küsimustele ja saab enne kandidaadi toimiku ärasaatmist kontrollida, kas see on täielik. EL teavitab rahastamisvõimalustest võimalikult hästi kõiki potentsiaalseid toetusesaajaid, et tagada liikmesriikide ja partnerriikide mitmesuguste organisatsioonide osalemine.

Motivatsioon

Kandideerimismenetluse lihtsustamine on väga oluline, eelkõige esimest korda kandideerijate, väiksemate kogukondade ja mittetulunduslike organisatsioonide jaoks. On vaja võimalikult hästi ja võimalikult suures ulatuses edastada teavet võimalustest, mida pakutakse kõigile kohalikele ja piirkondlikele omavalitsustele ning kõigile teistele sidusrühmadele, kes võivad olla huvitatud, et vältida olukorda, kus neid võimalusi kasutavad ainult ELi eelispartnerid ja kõige paremini informeeritud organisatsioonid. Euroopa korrespondendid on üks oluline teema, mida tuleb Euroopa Komisjoni tekstis rõhutada.

Muudatusettepanek 10

Põhjendus 28

Komisjoni ettepaneku tekst Komitee muudatusettepanek Selleks et võtta arvesse kliimamuutusega võitlemise olulisust kooskõlas liidu võetud kohustustega rakendada Pariisi kokkulepet ja ÜRO säästva arengu eesmärke, aitab käesolev programm kliimameetmed integreerida ja saavutada üldeesmärk, milleks on suunata 25 % ELi eelarve kulutustest kliimaeesmärkide toetamiseks. Asjaomased meetmed määratakse kindlaks programmi ettevalmistamise ja rakendamise käigus ja neid hinnatakse uuesti vahehindamise raames. Selleks et võtta arvesse kliimamuutusega võitlemise olulisust kooskõlas liidu võetud kohustustega rakendada Pariisi kokkulepet ja ÜRO säästva arengu eesmärke ning pidades meeles, et kõnealuses valdkonnas eri tasanditel võetavad ühised meetmed võivad edendada kodaniku- ja ühtekuuluvustunnet , aitab käesolev programm kliimameetmed integreerida ja saavutada üldeesmärk, milleks on suunata 25 % ELi eelarve kulutustest kliimaeesmärkide toetamiseks. Asjaomased meetmed määratakse kindlaks programmi ettevalmistamise ja rakendamise käigus ja neid hinnatakse uuesti vahehindamise raames. Samuti toetatakse olemasolevaid kohalikke algatusi.

Motivatsioon

Kliimamuutusi puudutavad ja laiemate ÜRO kestliku arengu eesmärkide saavutamise meetmed on otseselt seotud kaasava ühiskonna loomisega ning suurendavad kodanikutunnetust ja ühtekuuluvustunnet. Kodanikke tuleb teavitada rahvusvahelistest kliimaprobleemidest, aga ka kaasata neid ühistegevusse. Seda võiks õigusaktis rõhutada, eriti seepärast, et õiguste ja väärtuste programmi ning kliimamuutustega võitlemise koostoimet ei ole tekstis piisavalt selgitatud.

EL peab toetama olemasolevaid meetmeid, selle asemel et uusi välja töötada. Kohalikul tasandil korraldatakse sageli teavitus- ja teadlikkuse suurendamise kampaaniaid.

Muudatusettepanek 11

Põhjendus 29

Komisjoni ettepaneku tekst Komitee muudatusettepanek Vastavalt 13. aprilli 2016. aasta institutsioonidevahelise parema õigusloome kokkuleppe punktidele 22 ja 23 tuleb seda programmi hinnata teabe alusel, mis on kogutud konkreetse järelvalvekorra alusel, vältides samal ajal ülereguleerimist ja halduskoormust, eelkõige liikmesriikides. Asjakohasel juhul võib niisugune kord sisaldada ka mõõdetavaid näitajaid, mille alusel koguda tõendeid programmi mõju kohta kohapeal. Vastavalt 13. aprilli 2016. aasta institutsioonidevahelise parema õigusloome kokkuleppe punktidele 22 ja 23 tuleb seda programmi hinnata teabe alusel, mis on kogutud konkreetse järelvalvekorra alusel, vältides samal ajal ülereguleerimist ja halduskoormust, eelkõige liikmesriikides. Asjakohasel juhul võib niisugune kord sisaldada ka mõõdetavaid näitajaid, mille alusel koguda tõendeid programmi mõju kohta kohapeal koostöös asjaomaste kohalike ja piirkondlike omavalitsustega, järgides aktiivse subsidiaarsuse põhimõtet .

Motivatsioon

Subsidiaarsuse, proportsionaalsuse ja „teeme vähem, aga paremini“ rakkerühm esitas 10. juulil oma järeldused, milles ta kutsub üles võtma kasutusele uue, nn aktiivse subsidiaarsuse põhimõtte, mis tagab kodanikele ELi õigusaktide lisaväärtuse ja aitab ELi otsuseid liikmesriikides paremini omaks võtta.

Muudatusettepanek 12

I peatükk, artikkel 1

Komisjoni ettepaneku tekst Komitee muudatusettepanek Käesoleva määrusega kehtestatakse õiguste ja väärtuste programm (edaspidi „programm“). Käesoleva määrusega kehtestatakse õiguste, väärtuste ja kodakondsuse programm (edaspidi „programm“). Selles sätestatakse programmi eesmärgid, eelarve aastateks 2021–2027, liidupoolse rahastamise vormid ja sellise rahastamise eeskirjad. Selles sätestatakse programmi eesmärgid, eelarve aastateks 2021–2027, liidupoolse rahastamise vormid ja sellise rahastamise eeskirjad.

Motivatsioon

Programmi nimi peab olema kooskõlas selle eesmärkide ja meetmetega. Kodakondsuse tegevussuund on kõnealuses programmis väga oluline ja seepärast peab see kajastuma ka programmi nimes.

Muudatusettepanek 13

I peatükk, artikkel 2

Komisjoni ettepaneku tekst Komitee muudatusettepanek 1. Programmi üldeesmärk on kaitsta ja edendada ELi aluslepingutes sätestatud õiguseid ja väärtuseid, sealhulgas kodanikuühiskonna organisatsioonide toetamise kaudu, et toetada avatud, demokraatlikke ja kaasavaid ühiskondi. 1. Programmi üldeesmärk on kaitsta ja edendada ELi aluslepingutes sätestatud õiguseid ja väärtuseid, sealhulgas kodanikuühiskonna organisatsioonide , kohalike ja piirkondlike omavalitsuste ja nende esindusühenduste toetamise kaudu, et toetada avatud, demokraatlikke ja kaasavaid ühiskondi. 2. Lõikes 1 seatud üldeesmärgi raames on programmil järgmised erieesmärkidele vastavad tegevussuunad: 2. Lõikes 1 seatud üldeesmärgi raames on programmil järgmised erieesmärkidele vastavad tegevussuunad: a) edendada võrdõiguslikkust ja õiguseid (võrdõiguslikkuse ja õiguste tegevussuund), a) edendada võrdõiguslikkust ja õiguseid (võrdõiguslikkuse ja õiguste tegevussuund), b) edendada kodanike kaasatust ja osalemist liidu demokraatlikus elus (kodanike kaasatuse ja osalemise tegevussuund), b) edendada kodanike kaasatust ja osalemist liidu demokraatlikus elus (kodanike kaasatuse ja osalemise tegevussuund), c) võitlus vägivallaga (Daphne tegevussuund). c) võitlus vägivallaga (Daphne tegevussuund).

Motivatsioon

Kohalikud ja piirkondlikud omavalitsused saavad kasutada kõnealuse programmi vahendeid ning neil on oluline roll eelkõige kodanikuosaluse edendamisel ja Euroopa kodanike õiguste kaitsmisel. Kohalike ja piirkondlike omavalitsuste ühendustel on olnud suur osa programmi tutvustamisel ja nad on jätkuvalt programmi osalised.

Muudatusettepanek 14

I peatükk, artikli 4 punkt b ja uus punkt c

Komisjoni ettepaneku tekst Komitee muudatusettepanek b) […] edendada kodanike kodanikuaktiivsust ja demokraatlikku osalemist, mis aitab kodanikel ja esindusühendustel teha teatavaks ja vahetada avalikult oma seisukohti liidu tegevuse kõigis valdkondades. b) (b) edendada kodanike kodanikuaktiivsust ja demokraatlikku osalemist riikide ja Euroopa tasandil , mis aitab kodanikel ja esindusühendustel teha teatavaks ja vahetada avalikult oma seisukohti kohaliku, piirkondliku, riikide ja liidu tegevuse kõigis valdkondades; c) võtta uusi uuenduslikke meetmeid, mis on mõeldud eeskätt kohalikele ja piirkondlikele valitud esindajatele ning kohalike ja piirkondlike omavalitsuste ametnikele ja muudele teenistujatele, luues näiteks kohalike ja piirkondlike valitud esindajate liikuvus-, koolitus- ja vahetusprogrammi ning Austria eeskujule toetuva Euroopa asjade eest vastutavate volikoguliikmete võrgustiku, kes saavad teavet Euroopas toimuvast ning on ühenduslüliks kodanike ja liidu vahel.

Motivatsioon

Kodanikuosalus saab sageli alguse kohalikul tasandil, kus inimesi puudutavad igapäevaelu aspektid – näiteks seoses oma laste hariduse või oma liikuvusega. Kohaliku tasandi kodanikuosalust tuleb toetada kõnealuse programmi raames, sest see on kõrgemal, st riigi või ELi tasemel osalemise esimene etapp. Teadlikkuse suurendamise kampaaniad kohalikul tasandil võivad olla seotud kodanikuosalusega Euroopa tasandil.

Praegu on kodanike Euroopa teemadel kaasarääkimise võimalused piiratud ega toimi eriti hästi. Pettumise ja heitumise vältimiseks on vaja luua võimalusi eneseväljenduseks kõigil tasanditel, sealhulgas ka kohalikul.

Seepärast näib oluline koolitada kohaliku ja piirkondliku tasandi valitud esindajaid ning omavalitsuste ametnikke ja muid teenistujaid ELi ülesannete ja poliitika osas ning teavitada neid nõuetekohaselt Euroopas toimuvast, et soodustada niiviisi kodanikuosalust. Nad saavad olla ühenduslüliks kodanike ja ELi vahel, et teavitada kodanikke ja vastata nende küsimustele. See aitaks taasühendada ELi ja selle kodanikke, ärgitada kodanike huvi Euroopa teemade vastu ja vastata kodanike küsimustele, soodustades kodanikuosalust ja ühtekuuluvustunnet.

Muudatusettepanek 15

I peatükk, artikli 6 lõiked 1 ja 2

Komisjoni ettepaneku tekst Komitee muudatusettepanek 1. Programmi rakendamise rahastamispakett aastatel 2021–2027 on jooksevhindades [ 641 705 000 ] eurot. 1. Programmi rakendamise rahastamispakett aastatel 2021–2027 on jooksevhindades [ 1 100 000 ] eurot. 2. Lõikes 1 esitatud summast eraldatakse järgmine soovituslik summa järgmiste eesmärkide jaoks: 2. Lõikes 1 esitatud summast eraldatakse järgmine soovituslik summa järgmiste eesmärkide jaoks: a) [ 408 705 000 ] eurot artikli 2 lõike 2 punktis a ja artikli 2 lõike 2 punktis c osutatud erieesmärkide jaoks; a) [ 450 000 000 ] eurot artikli 2 lõike 2 punktis a ja artikli 2 lõike 2 punktis c osutatud erieesmärkide jaoks; b) [ 233 000 000 ] eurot artikli 2 lõike 2 punktis b osutatud erieesmärgi jaoks. b) [ 650 000 000 ] eurot artikli 2 lõike 2 punktis b osutatud erieesmärgi jaoks.

Motivatsioon

On vaja suurendada õiguste ja väärtuste mehhanismi üldeelarvet, arvestades väga suuri probleeme, millega EL kui õigustel põhinev väärtuste ühendus tegelema peab.

Muudatusettepanek 16

III peatükk, artikli 16 lõige 5

Komisjoni ettepaneku tekst Komitee muudatusettepanek 5. Niipea kui komisjon on delegeeritud õigusakti vastu võtnud, teeb ta selle samal ajal teatavaks Euroopa Parlamendile ja nõukogule. 5. Niipea kui komisjon on delegeeritud õigusakti vastu võtnud, teeb ta selle samal ajal teatavaks Euroopa Parlamendile ja nõukogule. Vastavalt parema õigusloome kokkuleppele võivad kodanikud ja teised sidusrühmad esitada asjaomase delegeeritud õigusakti eelnõu kohta nelja nädala jooksul oma arvamuse. Teksti eelnõu osas tuleb konsulteerida Euroopa Majandus- ja Sotsiaalkomitee ning Regioonide Komiteega, võttes aluseks vabaühenduste ning kohalike ja piirkondlike omavalitsuste kogemused programmi elluviimisel.

Motivatsioon

Arvestades kodanikuühiskonna ning kohalike ja piirkondlike omavalitsuste eksperditeadmisi ja töösuhteid, on Euroopa Majandus- ja Sotsiaalkomitee ning Euroopa Regioonide Komitee arvamus programmi delegeeritud õigusaktide kohta väga oluline. Arvesse tuleb võtta vabaühenduste ning kohalike ja piirkondlike omavalitsuste kogemusi meetmete elluviimisel, eelkõige nende kahe komitee esitatud arvamuste kaudu.

Muudatusettepanek 17

IV peatükk, artikli 18 lõige 2 ja uus lõige 3

Komisjoni ettepaneku tekst Komitee muudatusettepanek 2. Komisjon rakendab programmi ning selle meetmete ja tulemustega seotud teavitus- ja kommunikatsioonimeetmeid. Programmile eraldatud rahalised vahendid peavad ühtlasi aitama kaasa liidu poliitiliste prioriteetide tutvustamisele, niivõrd kui need on seotud artiklis 2 osutatud eesmärkidega. 2. Komisjon rakendab programmi ning selle meetmete ja tulemustega seotud teavitus- ja kommunikatsioonimeetmeid , eelkõige Europe Direct’i teabekeskuste võrgu kaudu . Programmile eraldatud rahalised vahendid peavad ühtlasi aitama kaasa liidu poliitiliste prioriteetide tutvustamisele, niivõrd kui need on seotud artiklis 2 osutatud eesmärkidega. 3. EL teavitab rahastamisvõimalustest võimalikult hästi kõiki potentsiaalseid toetusesaajaid, et tagada liikmesriikide ja partnerriikide mitmesuguste organisatsioonide osalemine. Kandidaatidel peab olema võimalik pöörduda kontaktpunkti poole, kes pakub neile tuge, vastab nende kandideerimismenetlust puudutavatele küsimustele ja saab enne kandidaadi toimiku ärasaatmist kontrollida, kas see on täielik.

Motivatsioon

On vaja võimalikult hästi ja võimalikult suures ulatuses edastada teavet võimalustest, mida pakutakse kõigile kohalikele ja piirkondlikele omavalitsustele ning kõigile teistele sidusrühmadele, kes võivad olla huvitatud, et vältida olukorda, kus neid võimalusi kasutavad ainult ELi eelispartnerid ja kõige paremini informeeritud organisatsioonid. Euroopa korrespondendid on üks oluline teema, mida tuleb Euroopa Komisjoni tekstis rõhutada. Europe Directi teabekeskuste võrgustik on tõhus ja kohalikul tasandil ühendatud. Teavitus- ja teabevahetusmeetmete rakendamine Europe Directi keskuste kaudu võimaldab saavutada tulemusi ilma kulusid suurendamata.

Muudatusettepanek 18

I lisa punkt g

Komisjoni ettepaneku tekst Komitee muudatusettepanek g) Euroopa eri rahvuste ja kultuuride kokkutoomine, andes neile võimaluse osaleda sõpruslinnade meetmetes; g) Euroopa eri rahvuste ja kultuuride kokkutoomine, andes neile võimaluse osaleda sõpruslinnade ja – külade meetmetes ja piiriülest koostööd hõlmavates projektides ;

Motivatsioon

Õiguste ja väärtuste programmis tuleb arvesse võtta ka piiriülese koostöö projekte, sest nad aitavad luua ühtekuuluvustunnet ja Euroopa identiteeti ning vähendada erinevusi riikide vahel.

Muudatusettepanek 19

I lisa punkt h

Komisjoni ettepaneku tekst Komitee muudatusettepanek h) demokraatlikuma liidu ehitamises aktiivse osalemise ning õigustest ja väärtustest teadlikkuse suurendamise julgustamine ja hõlbustamine kodanikuühiskonna organisatsioonide toetamise kaudu; h) demokraatlikuma liidu ehitamises aktiivse osalemise ning õigustest ja väärtustest teadlikkuse suurendamise julgustamine ja hõlbustamine kodanikuühiskonna organisatsioonide , kohalike ja piirkondlike omavalitsuste ja nende esindusühenduste toetamise kaudu;

Motivatsioon

Kohalikud ja piirkondlikud omavalitsused saavad kasutada kõnealuse programmi vahendeid ning neil on oluline roll eelkõige kodanikuosaluse edendamisel ja Euroopa kodanike õiguste kaitsmisel. Kohalike ja piirkondlike omavalitsuste ühendustel on olnud suur osa programmi tutvustamisel ja nad on jätkuvalt programmi osalised.

Muudatusettepanek 20

I lisa punkt j

Komisjoni ettepaneku tekst Komitee muudatusettepanek j) Euroopa võrgustike suutlikkuse suurendamine, et edendada ja edasi arendada liidu õigust, poliitikaeesmärke ja strateegiaid , ning programmiga hõlmatud valdkondades tegutsevate kodanikuühiskonna organisatsioonide toetamine. j) Euroopa võrgustike suutlikkuse suurendamine mitmeaastaste tegevustoetuste kaudu , et edendada ja edasi arendada Euroopa Liidu õigust, parandada alt üles suunatud olulisi arutelusid poliitikaeesmärkide ja strateegiate üle , ning programmiga hõlmatud valdkondades tegutsevate kodanikuühiskonna organisatsioonide , kohalike ja piirkondlike omavalitsuste ja nende esindusühenduste toetamine.

Motivatsioon

Kodanikuühiskond on väga tähtis, kuid kohalikud ja piirkondlikud omavalitsused ning nende esindusühendused kohalikul ja piirkondlikul tasandil täidavad olulist osa programmi üldeesmärkide, eriti konkreetsete eesmärkide raames artikli 2 lõike 2 kohaselt.

Muudatusettepanek 21

I lisa punkt l (uus)

Komisjoni ettepaneku tekst Komitee muudatusettepanek l) uued uuenduslikud meetmed, mis on mõeldud eeskätt kohalikele ja piirkondlikele valitud esindajatele ning omavalitsuste ametnikele ja muudele teenistujatele, luues näiteks kohalike ja piirkondlike valitud esindajate liikuvus-, koolitus- ja vahetusprogrammi ning Austria eeskujule toetuva Euroopa korrespondentide võrgustiku, kes saavad teavet Euroopas toimuvast ning on ühenduslüliks kodanike ja liidu vahel.

Motivatsioon

Näib oluline koolitada kohaliku ja piirkondliku tasandi valitud esindajaid ning kohalike ja piirkondlike omavalitsuste ametnikke ja muid teenistujaid ELi ülesannete ja poliitika osas ning teavitada neid nõuetekohaselt Euroopas toimuvast, et soodustada niiviisi kodanikuosalust. Nad saavad olla ühenduslüliks kodanike ja ELi vahel, et teavitada kodanikke ja vastata nende küsimustele. See aitaks taasühendada ELi ja selle kodanikke, ärgitada kodanike huvi Euroopa teemade vastu ja vastata kodanike küsimustele, soodustades kodanikuosalust ja ühtekuuluvustunnet.

II. POLIITILISED SOOVITUSED

EUROOPA REGIOONIDE KOMITEE

1. väljendab heameelt komisjoni mitmeaastase finantsraamistiku ettepaneku üle, mille II jaotises nähakse ette investeerimine inimkapitali, sotsiaalsesse ühtekuuluvusse ja väärtustesse. Komitee meenutab, et ta juhtis sellele tähelepanu juba kohaliku ja piirkondliku tasandi valitud esindajatele mõeldud Erasmuse programmi käsitlevas arvamuses;

2. peab tervitatavaks määruse ettepanekut, millega kehtestatakse õiguste ja väärtuste programm. Programmi kolm eesmärki on üliolulised kõigil valitsemistasanditel ning nad on kooskõlas juba varem komitee mitmesugustes arvamustes ja tööprogrammis esitatud seisukohtadega;

3. kahetseb siiski seda, et fondi pealkirjas puudub sõna „kodakondsus“, kuigi see mõiste on sidusrühmade võetavate meetmete keskmes – eeskätt kontekstis, kus puudub usaldus liikmesriikides ja nende vahel ning samuti Euroopa vastu ning äärmuslus on tõusuteel, nagu rõhutatakse ka komisjoni tekstis;

4. toetab täielikult komisjoni eesmärke võidelda vägivallaga, edendada Euroopa õigusi kedagi (eelkõige puuetega inimesi) diskrimineerimata, tagada sooline võrdõiguslikkus ja tagada õigus eraelu puutumatusele. Komitee soovib, et võetaks erimeetmeid soolise võrdõiguslikkuse tagamiseks ning diskrimineerimise ja soolise vägivalla vastu võitlemiseks;

5. nõustub komisjoni ettepanekuga ühendada üheks fondiks õiguste ja väärtuste programm ning õigusprogramm, võimaldades seeläbi lihtsustada menetlusi ning suurendada nii programmide nähtavust kui ka eelarvelist paindlikkust nende vahel;

6. pooldab komitee valitud uut õiguslikku alust ning rõhutab sellega seoses vajadust kohaldada nn aktiivse subsidiaarsuse põhimõtet, nii nagu see on määratletud subsidiaarsuse rakkerühma lõpparuandes;

7. kinnitab, et komisjoni ettepanekutes järgitakse subsidiaarsuse ja proportsionaalsuse põhimõtet;

8. väljendab kahetsust selle üle, et kõnealusele fondile eraldatud vahendeid ei suurendata, arvestades taotluste arvu ja vajadust rohkem ära teha. Komitee kutsub seepärast üles suurendama õiguste ja väärtuste programmi üldist rahastamispaketti 1,1 miljardi euroni, millest 513 miljonit eurot, st üks euro iga Euroopa Liidu kodaniku kohta, tuleks eraldada kodanike ja nende piirkondlike ja kohalike omavalitsuste vahelise mestimis- ja võrgustikutegevuse ning kohalikele ja piirkondlikele valitud esindajatele mõeldud uute innovatiivsete meetmete rakendamise jaoks;

9. soovitab panna tööle tõhusa teavitussüsteemi, et tagada kõigi potentsiaalsete programmi kandidaatide teadlikkus rahastamisvõimalustest. Kohalikke ja piirkondlikke omavalitsusi tuleb vahetult teavitada meetmetest, millele nemad võivad kandideerida, eelkõige kodanikuosaluse valdkonnas. Sellega seoses võib kasulik olla töö, mida selles valdkonnas juba teevad Euroopa Komisjoni võrgustiku Europe Direct keskused;

10. meenutab, et samal ajal kui ELi institutsioone peetakse kaugeteks ja tehnokraatlikeks, jäävad kohalikud ja piirkondlikud omavalitsused ning seega kohaliku ja piirkondliku tasandi valitud esindajad kodanikele lähedaseks ning kujutavad endast seepärast otsest ja tõhusat ühenduslüli ELi ja kodanike vahel;

11. rõhutab vajadust selgitada, kes juhib ELi, ja kutsub Euroopa Liitu üles tugevdama Euroopa Komisjoni kui Euroopa Liidu tegevameti rolli, mille suhtes kohaldatakse tugevamat demokraatlikku järelevalvet ja kontrolli;

12. leiab, et kõnealuste programmide nähtavuse, tõhususe ja nende üle teostatava järelevalve parandamiseks on oluline luua koostoimet ja võtta kasutusele uusi uuenduslikke vahendeid. Selle juures võib oluline osa olla ka kohaliku ja piirkondliku tasandi valitud esindajate koolitamisel ja teavitamisel;

13. soovitab võtta programmis arvesse ka piiriülese koostöö projekte, sest need innustavad eri liikmesriikide piirkondi ja organisatsioone tegema koostööd ning soodustavad seeläbi ühist Euroopa identiteedi tunnetust;

14. kutsub üles lisama kodanike kaasatuse ja osalemise tegevussuunda uusi uuenduslikke meetmeid, mis on eelkõige mõeldud kohaliku ja piirkondliku tasandi valitud esindajatele, näiteks luues neile mõeldud koolitus- ja liikuvusprogrammi, nagu on kirjeldatud komitee 2018. aasta veebruaris vastu võetud arvamuses;

15. soovib samuti, et ELi institutsioonid koos liikmesriikidega edendaksid Austria eeskujule toetuvat Euroopa korrespondentide võrgustikku, et teavitada kohaliku tasandi valitud esindajaid Euroopas toimuvast ja võimaldada neil vastata parimal viisil kodanike ootustele. See aitaks võidelda kodanike võõrandumisega Euroopa küsimustest;

16. leiab, et programmi edu tagamiseks ja seatud eesmärkide saavutamiseks on esmatähtis kaasata palju erinevaid osalejaid. Komitee soovitab eelistada mitmetasandilist meetodit, sest paljud programmis ette nähtud meetmed määratakse kindlaks ja viiakse ellu kohalikul ja piirkondlikul tasandil ning kohalikel ja piirkondlikel omavalitsustel on võimalik kasutada programmi vahendeid;

17. rõhutab, et kuigi teavitus- ja teadlikkuse suurendamise kampaaniad on väga olulised, ei piisa nendest kodanikuosaluse tagamiseks. Tuleb välja töötada tõhusaid mehhanisme, mis võimaldavad kodanikel osaleda. Euroopa tasandil on üheks näiteks Euroopa kodanikualgatus ning komitee esitas oma 2018. aasta märtsis vastu võetud arvamuses palju soovitusi, kuidas muuta seda Euroopa tasandil toimivat kodanikuosaluse mehhanismi paremaks;

18. leiab samuti, et teavituskampaaniates tuleb keskenduda kohaliku tasandi võimalustele. Just sellel tasandil saavad kodanikud alustada osalemist teemadel, mis neid otseselt igapäevaelus puudutavad;

19. osaleb koos kõigi kohalike ja piirkondlike omavalitsustega kodanikuõiguste, -aktiivsuse ja -osaluse edendamisel, et suurendada teadlikkust Euroopa põhiküsimustest ja Euroopasse kuulumise tunnet. Komitee on juba võtnud asjaomaseid meetmeid, mis aitavad saavutada programmi eesmärke, sealhulgas näiteks enam kui 180 kõikjal Euroopas korraldatud arutelu programmi „Mõttevahetus Euroopa teemal“ raames. See näitab paljude kodanike tahet Euroopa küsimustes oma arvamust väljendada ja nende lahendamisele kaasa aidata.